Մենք վարչապետի հետ հանդիպելու, զրուցելու առիթներ ունեցել ենք, փետրվարի 1-ի իմ այդ ելույթից հետո գնահատել ենք կոռուպցիայի դեմ պայքարում աշխատանքների ընթացքը՝ ինչ է իրականացվում, ինչով կարող ենք մենք օգտակար լինել այդ աշխատանքներում, ներկայացրել ենք մեր փորձը կոռուպցիայի դեմ պայքարի աշխատանքներում, որովհետև դա մի երևույթ է, որն ամենուր կա: Ես տպավորված եմ անցած տարվա աշնանից վարչապետի, նրա ղեկավարած կառավարության կողմից ձեռնարկված մի շարք քայլերով: Խոսքը անօրինական հարստացման վերաբերյալ օրենսդրական դրույթի ընդունման մասին է, վարչական իրավախախտումների օրենսգրքում պատժամիջոցների խստացման մասին է, կախված այն դեպքերից, երբ պետական պաշտոնյաները սխալ տեղեկություններ են ներկայացնում իրենց գույքի հայտարարագրերում: Կառավարության աշխատանքների շրջանակում տարրերից մեկը հակակոռուպցիոն խորհրդի աշխատանքն էր։